《监绣》
元代·揭祐民

凤阁龙庭庆自今，羽鳞颜色组丝深。美人百巧天孙手，才士一生红女心。

愿化神蚕抽瓮茧，用将缫藉入瑶林。读书补报浑无力，渐愧临机惜寸阴。

作者简介：元广昌人，寓盱水上，号盱里子，晚号希韦子。性伉直。泰定帝时为邵武经历，有能声。好游。尝北至燕赵，东抵辽。遇故都遗迹，必徘徊悲歌而去。有《盱里子集》。